ইউনুস সরকার ক্ষমতায় আসতেই মুখ থুবড়ে পড়ল বাংলাদেশের টাকার দাম!

ওয়েব ডেস্ক: মহম্মদ ইউনুসের (Md Yunus) অন্তর্বর্তী সরকারের আমলে বাংলাদেশের (Bangladesh) অর্থনীতি তলানিতে ঠেকেছে। ভারতের সঙ্গে বাংলাদেশের টাকার (Taka) দামের ব্যবধান যেখানে দাঁড়িয়েছে তা শুনে চমকে উঠবেন। সেখানকার মুদ্রার মান ক্রমশ নীচে নামছে। বিক্ষোভের জেরে শেখ হাসিনার (Sheikh Hasina) নির্বাচিত সরকারের পতনের পর থেকে পরিস্থিতি খুব খারাপ। অর্থনীতির ভঙ্গুর দশা। যার জন্য দেশে-বিদেশে ঋণ চাইছেন বাংলাদেশের অন্তর্বর্তী সরকারের প্রধান উপদেষ্টা। নিত্য প্রয়োজনীয় জিনিসের দাম আকাশ ছোঁয়া। অর্থীনিতির খারাপ সূচক হিসেবে বোঝা যাচ্ছে সেখানকার টাকার মান ক্রমশ নীচে নামছে। শুক্রবার ২৪ জানুয়ারি ভারতের ১০০ টাকা বা ওয়ান হান্ড্রেড রুপিতে বাংলাদেশের মুদ্রার মূল্য দাঁড়িয়েছে ১৪১ টাকা ২৩ পয়সা। গত তিন মাসে ভারতের ১ টাকার তুলনায় বাংলাদেশের টাকার মান সর্বোচ্চ কমে হয়েছে ১.৪২।

বাংলাদেশ যে অস্থির পরিস্থিতির মধ্যে দিয়ে যাচ্ছে এটা তার প্রমাণ। অর্থনীতি খারাপ হলে সেই সুযোগে সেখানে ঢোকার চেষ্টা করবে চিন। ইতিমধ্যে চিন ও পাকিস্তানের সক্রিয়তা যে ইউনুসের বাংলাদেশে বেড়েছে তা নিয়ে গোয়েন্দা রিপোর্ট এসেছে। পাকিস্তানের গুপ্তচর সংস্থা আইএসআইয়ের টিম এই সপ্তাহে বাংলাদেশে ঘুরে গিয়েছেও বলে জানা গিয়েছে।